Zoologie. Symbolae Sirenologicue. 9 
Fabricius in Groenlandiam demum profectus est, ut e Faunae Groen- 
landicae praefatione p. VIT. elucet. 
* CarurT II. 
Generales de cranii fragmento nuper in insula Beringïi invento 
observationes. 
$ 1. 
Cranii fragmentum per se ipsum consideratum. 
Cranïi fragmentum nostrum, ut e figurarum, quas depingendas curavi- 
mus (cf. Tab. 1), exacta contemplatione rei gnarorum quivis primo intuitu 
observabit, in universum consideratum formam fere tetragono -pyramidalem 
offert. Pars zygomatica seu rectius processus zygomaticus maxillae et pars 
occipitis laterum inferior seu mastoidea reliquis partibus in fragmenti late- 
ribus magis prominent et sibi invicem oppositae conspiciuntur. Pars orbitalis 
et partis nasalis, a processu nasali arcuato ossis intermaxillaris formatae 
medium cum squamae ossis occipitis angulo superiore externo in eadem 
linea recta observandae parte jugali et occipitis inferiore minus prominent, 
quamvis partem cranii postorbitalem et temporalem latitudine vincant et parte 
rostrali lateribus, praesertim in apice, compressa multo latiores inveniantur. 
Summa igitur cranii fragmenti latitudo in parte ejus zygomatica et OCCIpi- 
tali inferiore seu mastoidea, minima vero in partis rostralis lateribus valde 
compressae apice animadvertitur. Cranïi fragmenti pars inter processum or- 
bitalem ossis frontis et occipitis squamae marginem lateralem conspicua, 
fossam temporalem facie exteriore constituens, latitudine sua partem rostri 
basalem fere aequat, vel parum superat, sed a parte occipitis laterali, nec 
non a parte orbitali et nasali et occipitis angulo superiore externo magis 
prominentibus, in cranii lateribus superatur. — Summa cranii fragmenti 
condylis occipitalibus, porro processuum pterygoideorum et rostri apice in facie 
Mém. sc natur. T. F. 2 
